ब्रिटेन में इंडिया हाउस के समीप इमारत में भीषण आग  
ब्रिटेन के विख्यात इंडिया हाउस के पास एल्डवाइच में एक इमारत में लगी भीषण आग पर काबू पाने के लिए छह दमकल गाड़ियां काफी समय से जूझ रहीं हैं।
ब्रिटेन के विख्यात इंडिया हाउस के पास एल्डवाइच में एक इमारत में लगी भीषण आग पर काबू पाने के लिए छह दमकल गाड़ियां काफी समय से जूझ रहीं हैं। इस इमारत की मरम्मत की जा रही थी।  इमारत की उपरी दो मंजिलों से निकलने वाले भीषण धुएं के कारण आसपास के प्रतिष्ठानों से लोगों को हटने को मजबूर होना पड़ा और क्षेत्र में यातायात का मार्ग बदला गया है।  लंदन अग्निशमन विभाग ने इस बात की पुष्टि की है कि इमारत में लगी आग से निपटने के लिए छह दमकल गाड़ियां प्रयासरत हैं। आग से निपटने के लिए पूर्वाह्न 11 बजकर छह मिनट पर दमकल गाड़ियों को भेजा गया।